CELEX: 62018TN0675
Language: et
Date: 2018-11-19 00:00:00
Title: Kohtuasi T-675/18: 19. novembril 2018 esitatud hagi – Trifolio-M jt versus EFSA

21.1.2019   
            
            
               ET
            
            
               Euroopa Liidu Teataja
            
            
               C 25/52
            
         
      19. novembril 2018 esitatud hagi – Trifolio-M jt versus EFSA
      (Kohtuasi T-675/18)
      (2019/C 25/67)
      Kohtumenetluse keel: inglise
      
         Pooled
      
      
         Hagejad: Trifolio-M GmbH (Lahnau, Saksamaa), Oxon Italia SpA (Milano, Itaalia) ja Mitsui AgriScience International (Woluwe-Saint-Pierre, Belgia) (esindajad: advokaadid C. Mereu ja S. Englebert)
      
         Kostja: Euroopa Toiduohutusamet (EFSA)
      
         Nõuded
      
      Hagejad paluvad Üldkohtul:
      
                  —
               
               
                  tühistada EFSA 11. septembri 2018. aasta otsus, mis puudutab hinnangut hagejate konfidentsiaalsustaotlustele, mis esitati seoses pestitsiidse toimeaine azadirachtin riskianalüüsi vastastikuse eksperdihinnangu järeldusega;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et rikutud on määruse (EÜ) nr 1107/2009 (1) artiklit 63.
                  
                              —
                           
                           
                              Hagejad väidavad, et kostja on vääralt tõlgendanud seda, mis on see tootmis- ja ärisaladusi sisaldav teave, mida tuleks käsitada konfidentsiaalsena, ning vääralt kohaldanud määruse 1107/2009 artiklit 63, põhinedes hagejate konfidentsiaalsustaotluste hindamisel tehtud ilmsel veale.
                           
                        
            
                  2.
               
               
                  Teine väide, et rikutud on EL õiguse aluspõhimõtteid, kuna kostja ei ole oma otsust põhjendanud, ei ole järginud liidu õiguse ühetaolise kohaldamise nõuet, ega järginud proportsionaalsuse põhimõtet.
               
            
         (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).